# Ν.Ε. ΛΟΓΟΤΕΧΝΙΑ

#

# ΓΕΝΙΚΟ ΔΙΑΓΡΑΜΜΑ ΕΡΓΑΣΙΩΝ ΓΙΑ ΤΗΝ ΑΝΑΛΥΣΗ ΕΝΟΣ ΛΟΓΟΤΕΧΝΙΚΟΥ ΕΡΓΟΥ: Πρέπει να εξεταστούν, σύντομα αλλά περιεκτικά, τα παρακάτω σημεία:

1. **Βιογραφικά στοιχεία**: η ζωή και το έργο του συγγραφέα σε γενικές γραμμές.
2. **Το έργο**: α. η θέση του ως προς το έργο του συγγραφέα (εποχή, σημασία, αξία κλπ.) β. η θέση του ως προς την εποχή που γράφτηκε (ιστορικό πλαίσιο, σχέση με ιστορικά γεγονότα της εποχής, πληροφορίες που μας δίνει, άμεσα ή έμμεσα για σημαντικά ιστορικά, κοινωνικά και πολιτικά θέματα).
3. **Ένταξη του έργου** (Πού ανήκει; Σε ποιο είδος γραπτού λόγου; Σε ποια λογοτεχνική σχολή ή ρεύμα;)
4. **Σχέση του έργου με άλλα έργα** (ελληνικά ή ξένα, παλαιότερα ή σύγχρονα, επιδράσεις, δάνεια κτλ).
5. **Νόημα:** η υπόθεση του έργου (σε γενικές γραμμές).
6. **Δομή:** Ενότητες και περιεχόμενό τους («πλαγιότιτλος»).
7. **Περιεχόμενο:** Χαρακτήρες (ήρωες), ιδέες που εκφράζονται, σύμβολα, κτλ.
8. **Μορφή:** Γλώσσα και ύφος, εκφραστικά μέσα, σχήματα λόγου κτλ. (στίχος, μέτρο, ομοιοκαταληξία, αν είναι ποίημα)
9. **Τεχνική:** Αφηγηματικές τεχνικές (αφήγηση, περιγραφή, διάλογος, σχόλιο κλπ.) – Είδος αφηγητή – Ο χρόνος και ο τόπος
10. **Αποτίμηση:** η αναγνωρισμένη λογοτεχνική αξία του έργου – η προσωπική μας άποψη για το έργο.
11. **Βιβλιογραφία**

Εάν πρόκειται για βιβλίο, γράφουμε με αλφαβητική σειρά τα βιβλία, δίνοντας τα παρακάτω στοιχεία τους:

|  |
| --- |
| Επίθετο συγγραφέα (ή επιμελητή), όνομα, τίτλο βιβλίου, (πλάγια γραμματοσειρά - italics), εκδοτικό οίκο, τόπο και χρόνο έκδοσης - π.χ.: **Τσέχοφ Άντον, *Διηγήματα,* έκδ. Ζαχαρόπουλος, Αθήνα 1986** |

 Εάν πρόκειται για άρθρο στο Διαδίκτυο, γράφουμε:

|  |
| --- |
| επίθετο, όνομα, τίτλο (italics), δικτυακό τόπο – π.χ.:**Nielsen, M.E., *The title of the report goes here,* διαθέσιμο στον δικτυακό τόπο:** <http://www.culturalpoliey.info>  |